ધાનપુર. દાહોદ જિલ્લામાં બે રથ ધાનપુર તાલુકાના નળુ ગામે એકતા યાત્રાના બીજા દિવસે એકતા યાત્રાનું પ્રસ્થાન ભાજપા જિલ્લા મહામંત્રી સરદારસિંહ બારીયા તથા મહાનુભાવોના હસ્તે સ્ટેચ્યુ ઓફ યુનિટીની ઝંડી દ્વારા કરાવવામાં આવ્યું હતું. આ પ્રસંગે એકતાયાત્રાના સમારોહના અધ્યક્ષસ્થાનેથી સરદારસિંહ બારીયાએ , સામાજીક અગ્રણી અને માજી તાલુકા પંચાયત પ્રમુખ પ્રદિપભાઇ મોહનીયાએ પ્રસંગોચિત પ્રવચન કર્યા હતાં. આ પ્રસંગે નાયબ મામલતદાર પટૃણીએ સરદાર પટેલનું જીવન ચરિત્ર, તેમના કાર્યો, સ્ટેચ્યુ ઓફ યુનિટીનો મૂળભૂત ઉદેશની સરળ ભાષમાં જાણકારી આપી હતી. આ પ્રસંગે મહાનુભાવોના હસ્તે એકતા રથમાં પ્રસ્થાપિત પૂ.સરદાર વલ્લભભાઇ પટેલની પ્રતિમાને માલ્યાર્પણ કરી સરદાર સાહેબને ભાવભીની ભાવાંજલી આપી હતી અને એકતારથનું પ્રસ્થાન કરાવ્યું હતું.એકતા રથનું અહીંના પારંપરિક વાજિત્રો, ઢોલ, શરણાઇ, થાળી સાથે સ્વાગત કરવામાં આવ્યું હતું.